**Sporočilo za javnost**

Slovenski etnografski muzej

Ljubljana, 18. oktober 2019

**Labirint - razstava *Franko od A do Z* iz Ukrajine na ogled pred Slovenskim etnografskim muzejem**

Pred razstavno hišo Slovenskega etnografskega muzeja bo od 24. do 28. oktobra 2019 na ogled potujoča interaktivna razstava z naslovom **Franko od A do Z**. Odprtje razstave bo v četrtek, 24. oktobra 2019 ob 11.00.

Razstavo je pripravil *Nacionalni literarni memorialni muzej Ivan Franko iz mesta* Lviv, Ukrajina. To je spominski muzej, posvečen življenju in delu Ivana Yakovycha Franka (1856 – 1916), enega največjih ukrajinskih pisateljev, pesnikov, literarnih kritikov, političnih aktivistov, prevajalcev, novinarjev… Poezija in proza, ki ju zaznamuje postopen prehod iz romantike v realizem, sodita med vrhunce njegovega dela.

Razstava je oblikovana kot labirint s potjo, ki vodi od črke A do črke Z po pomembnejših poglavjih ustvarjalnega dela Ivana Franka in ga predstavlja kot pomembno osebnost v zgodovini in kulturi Ukrajine.

Razstava je že gostovala v Budimpešti in na Dunaju, po Ljubljani pa bo na ogled še v Zagrebu.